Sanna Marin, forsætisráðherra Finnlands, sagðist ekki hafa misst einn einasta dag úr vinnu þótt hún hafi nýtt sjálfsagðan rétt sinn til þess að skemmta sér. Þetta sagði hún í ávarpi á fundi Jafnaðarmannaflokks hennar í borginni Lahti, norður af Helsinki.
Íhaldssamir Finnar hafa gagnrýnt Marin harðlega vegna myndbanda af henni í gleðskap. Hún samþykkti að fara í fíkniefnapróf vegna gagnrýninnar og fékk úr því neikvæða niðurstöðu. Í ávarpi sínu sagði tárvot Marin að hún væri mennsk og því eðlilegt að hún vildi leita í einhverja afþreyingu í erfiðu umhverfi heimsmálanna.